open-index/open-wikipedia-markdown huggingface dataset:
Կուբա մզկիթ

**Կուբա մզկիթ** (), առաջին և ամենահին մզկիթը։ Գտնվում է իսլամի սուրբ քաղաք Մադինայից ոչ հեռու։

Մզկիթի առաջին քարերը դրել է Մուհամմադ մարգարեն, սակայն մզկիթի շինարարությունն ավարտել են նրա կողմնակիցները և հետնորդները։

Այս մզկիթի պատերի ներսում Մուհամմադն աղոթել է ավելի քան 20 գիշեր։

## Ծանոթագրություններ

## Արտաքին հղումներ
*Կուբա մզկիթ, Մադինա, Վերցված է Ալի իբն Աբի Տալիբի գրություններից

Կատեգորիա:Իսլամի սրբավայրեր
Կատեգորիա:Մադինայի մզկիթներ
Գեգութ

**Գեգութ** (), գյուղ Վրաստանի հարավ-արևմուտքում՝ Իմերեթի մարզի Ծղալտուբոյի շրջանում, Մթեբարե գետի ափին՝ Իմերեթի դաշտավայրում։

Գեգութը գտնվում է ծովի մակարդակից 85 մետր բարձրության վրա՝ Ծղալտուբո քաղաքից 17 կմ հեռավորության վրա։

Ըստ 2014 թվականի մարդահամարի տվյալների՝ գյուղի բնակչությունը կազմում է 5049 մարդ, հիմնականում՝ վրացիներ։ Գեգութը Վրաստանի կավի արտադրության կենտրոններից է։

Այստեղ է գտնվում 8-9-րդ դարերի պատմա-ճարտարապետական հուշարձաններից Գեգութի ապարանքը, որից ներկայումս պահպանվել են միայն փլատակներ։

## Ծանոթագրություններ

Կատեգորիա:Ծղալտուբոյի շրջան
Կատեգորիա:Վրաստանի գյուղեր
Գերբնական (2-րդ եթերաշրջան)

Ամերիկական «Գերբնական» միստիկ հեռուստասերիալի երկրորդ եթերաշրջանն ստեղծվել է Էրիկ Կրիպկեի կողմից։ Պրեմիերան տեղի է ունեցել The CW հեռուստաալիքով 2010 թվականի սեպտեմբերի 24-ին, իսկ վերջին սերիան թողարկվել է 2011 թվականի մայիսի 20-ին։ Կազմված է 22 սերիաներից։

Սերիալը պատմում է երկու եղբայրների՝ գերբնական արարածների որսորդների մասին, ովքեր ճամփորդում են ԱՄՆ-ում սև գույնի 1967 թվականի Chevrolet Impala-ով՝ հետազոտելով գերբնական երևույթները, որոնցից շատերը քաղաքների լեգենդների մասին են, ինչպես նաև պայքարում են չար արարածների դեմ։

## Սյուժե
Վինչեստեր եղբայրները շարունակում են դեմոնի որսը, ով սպանել է իրենց մորը, նրանց օգնում են Էլլեն Հարվելը, Ջո Հարվելը և Էշըː Հոր հետ նրանք կարողանում են հետ բերել կոլտը՝ միակ զենքը, որով կարող էին սպանել Ազազելինː Զենքի ստեղծողը՝ Սեմուել Կոլտը, զենքի հետ դրել է 13 փամփուշտ, բայց եղբայրները դա գտել են՝ 4 փամփուշտովː Սերիայում, երբ նրանք վերցրել էին ատրճանակը, ստիպված էին օգտագործել բոլոր փամփուշտները բացի մեկիցː Դին Վինչեստերը ընկնում է կոմայի մեջ և գրեթե մահանալու եզրին է կանգնած, դա կանխելու համար հայրը՝ Ջոնն ատրճանակը հանձնում է Ազազելին՝ Դինի կյանքի վերականգնման դիմացː Հոր մահից հետո եղբայրները իմանում են, որ Ազազելը ցանկանում է բացել դժոխքի դարպասները և դուրս թողել բոլոր դեմոններինː Դրա համար պետք էր կոլտը, որն արդեն Ազազելի ձեռքում էրː

Սեմը և Դինը պարզում են, թե ինչումն է կայանում դեղին աչքերով դեմոնի ծրագիրը Սեմի և նրա նման երեխաների հարցում, ովքեր ստացել են կարողություններ, որոնց տիրապետում ենː Ազազելը բացում է դժոխքի դռները և հարյուրավոր դեմոններ դուրս են գալիս, բայց եղբայրներին հաջողվում է անմիջապես փակել այնː Դեղին աչքերով դեմոնին սպանում են Կոլտով, որը եղբայրները վերցնում են դարպասները փակելու ժամանակː Չնայած այս ամենին, եղբայրները դեռ շարունակում են իրենց գործըː

## Դերերում
### Գլխավոր
* Ջարեդ Պադալեկի- Սեմ Վինչեստեր
* Ջենսեն Էքլս - Դին Վինչեստեր

## Հատուկ հյուրեր
* Սամանտա Ֆերրիս - Էլլեն Հարվել
* Ջիմ Բիվեր - Բոբբի Սինգեր
* Չեդ Լինդբերգ - Էշ
* Ալոնա Տալ - Ջո Հարվել
* Ֆրեդրիկ Լենե - Ազազել
* Ստերլինգ Բրաուն - Գորդոն Ուոլքեր
* Ալդիս Խոջ - Ջեյք Տալլի
* Քեթրին Իզաբել - Էվա Ուիլսոն

## Սերիաներ



## Թողարկում DVD-ի վրա
### Հրատարակչական նկարագրություն
* DVD ձևաչափ՝ 22 սերիա 6 DVD-ր վրա (Box set)
* Տարածաշրջանի կոդը ՝ 1
* Ենթագրեր ՝ անգլերեն, իսպաներեն, ֆրանսերեն, պորտուգալերեն
* Երաժշտություն ՝ Անգլերեն Dolby Digital 2.0 Stereo
* Պատկերի ձևաչափ՝ Widescreen Anamorphic, 1.78:1
* Ստուդիա՝ Warner Home Video
* Արձակման ամսաթիվ ՝ 11 սեպտեմբեր 2007 (ԱՄՆ), 8 հոկտեմբեր 2007 (Ավստրալիա), 20 սեպտեմբեր 2007 (Եվրոպա)

### Սկավառակի վրա ևս
* Աուդիո մեկնաբանություն
* Չստացված կադրեր
* Պատկերասրահ

## Արտաքին հղումներ
* Պաշտոնական կայք  

## Ծանոթագրություններ


Կատեգորիա:«Գերբնական» հեռուստասերիալի եթերաշրջաններ
Կատեգորիա:Ամերիկյան հեռուստասերիալներ
Կատեգորիա:Գերբնական
Կատեգորիա:Հեռուստասերիալներ
Մարյինսկայա (Ստավրոպոլի երկրամաս)

**Մարյինսկայա** (), ստանիցա Ռուսաստանի Դաշնության Ստավրոպոլի երկրամասի Կիրովի շրջանի կազմում։ Կազմավորում է «Ստանիցա Մարյինսկայա» գյուղական համայնքը ()։

Բնակչությունը 2015 թվականին գրանցված տվյալներով կազմում էր 9032 մարդ։
; Ազգային կազմը
2010 թվականի մարդահամարի արդյունքներով այստեղ բնակվում են հետևյալ ազգությունները․

## Ծանոթագրություններ

## Արտաքին հղումներ
* [marinskaya.info Պաշտոնական կայք] 
* Ռուսաստանի ժամային գոտիները, worldtimezone.com կայքում 
* Մարյինսկայա ստանիցան տեղագրական քարտեզների վրա 

Կատեգորիա:1777 թվականին հիմնադրված բնակավայրեր
Կատեգորիա:Ստավրոպոլի երկրամասի Կիրովի շրջանի բնակավայրեր
Կվետտա

**Կվետտա** (` ամրոց), քաղաք Պակիստանի արևմտյան մասում, Բելուջիստան նահանգում։ Այն Բելուջիստան նահանգի նահանգակենտրոնն է։ Տեղացիները քաղաք անվանում են «Պակիստանի պտղատու այգի»։ Քաղաքը իրենից մի յուրահատուկ ամրոց է ներկայացնում, որը բոլոր կողմերից շրջափակված է լեռներով։ Քաղաքի բնակչությունը արագ տեմպերով աճում է։ 1961 թվականի համեմատությամբ, քաղաքի բնակչությունը աճել է մոտ 8 անգամ։ Մասնագետները նշում են, որ 7 տարի անց քաղաքի բնակչությունը կհատի մեկ միլիոնը։

## Տնտեսություն
Կվետտան համարվում է Բելուջիստանի առևտրային կենտրոնը։ Քաղաքում զարգացած են արդյունաբերության հետևյալ ճյուղերը` մրգերի պահածոյացում և քրոմի արդյունահանում։ Կվետտայում լայն տարածում ունի այգեգործությունը, փայտագործությունը, կաշվի և գորգերի առևտուրը։

## Բնակչություն
Քաղաքում ապրում են բելուջներ և փուշթուներ։ Այս երկու ազգերին միավորում է իսլամը։ Խոսում են բելուջերեն և փուշթու լեզուներով։ Երկուսն էլ հնդեվրոպական լեզուներ են։ Բնակչությունը հիմնականում զբաղվում է քոչվոր անասնապահությամբ և գյուղատնտեսությամբ։ Աճեցնում են ցորեն, գարի, կորեկ, եգիպտացորեն և կարտոֆիլ։

Քաղաքի բնակչությունը ըստ տարեթվերի։

## Կրթություն
Քաղաքում առկա են մեծ քանակությամբ ուսումնական հաստատություններ։ Այստեղ են գտնվում Կվետտայի հրամանատարաշտաբային քոլեջը և Բելուջիստանի համալսարանը, որը նահանգի ամենահին բուհն է։ Այստեղ սովորում է մոտ 6000 ուսանող։

## Պատկերասրահ

պատկեր:Hanna Lake Quetta P1140271.jpg|Հաննա լիճը
պատկեր:Quetta Railway Station - 40311.jpg|Կվետտայի ավտոկայանը
պատկեր:Queeta-Airport-40227.JPG|Կվետտայի օդանավակայանը


## Ծանոթագրություններ

## Արտաքին հղումներ

Կատեգորիա:1876 թվականին հիմնադրված բնակավայրեր
Կատեգորիա:Պակիստանի քաղաքներ
Ամել Բենթ

**Ամել Բենթ** (**Ամել Բենթ Բաշիր**, , ), ֆրանսիացի երգչուհի։

## Կենսագրություն
Ամել Բենթը մեծացել է ֆրանսիական Լա Կուրնյով համայնքում ծնունդով Ալժիրից և մարոկկան ընտանիքից։ Ամելը հայտնի է դարձել Nouvelle Star հեռուստաշոույի երկրորդ սեզոնում մասնակցելուց հետո, ֆրանսիական Pop Idol անալոգիայում և Աստղերի ֆաբրիկայում, որտեղ նա հասել է մինչև կիսաեզրափակիչ։ Հեռուստաշոույից մեկ տարի անց։ 2004 թվականի վերջին, դուրս է եկել նրա առաջնաելույթային *«Un Jour d'été»* (*Ամառային օր*) ալբոմը։ Գրեթե վաճառվել է ալբոմի ավելի քան 550. 000 կրկնօրինակ Ֆրանսիայում, հիմանականում, շնորհիվ «Ma Philosophie» սինգլի հաջողության, որը վաճառվել է ավելի քան 500. 000 կրկնօրինակ և մնացել է առաջին հորիզոնականում Ֆրանսիայի հիթ շքերթներում վեց շաբաթ։

400 × 300|մինի|աջից|Ամել Բենթը բարեգործական համերգի ժամանակ

## Սկավառակագրություն
### Ալբոմներ

### Սինգլներ

## Ծանոթագրություններ

## Արտաքին հղումներ
* 
* Профиль Amel Bent на frenchmusicals.ru 

Կատեգորիա:1985 ծնունդներ
Կատեգորիա:Ֆրանսիացի երգչուհիներ
Կատեգորիա:Ֆրանսիացի հեռուստատեսային դերասանուհիներ
Ադարա

**Ադարա, (ε Մեծ շան)** Մեծ շան համաստեղության երկրորդ ամենապայծառ աստղը, գիշերային երկնքի ամենապայծառ աստղերից մեկը։ «Ադարա» անվանումը ծագել է արաբերեն **عذارى** *ադարա*, «կույսեր» բառից։ Այն ժամանակին եղել է երկնքի ամենապայծառ աստղը` -3.99 լուսային մեծությամբ։ Չինարենում  () նետ և աղեղ անվանումը վերաբերում է այն աստղային խմբին, որը կազմում են ε Մեծ շան, δ Մեծ շան, η Մեծ շան, HD 63032, HD 65456, ο Նավախելի, k Նավախելի, κ Մեծ շան և π Նավախելի աստղերը։ Եվ հետևաբար, ε Մեծ շան աստղի անվանումը  է (, նետ և աղեղի յոթերորդ աստղը)։

17-րդ դարի Ալ Աչսասի ալ Մուաքեթի «*Calendarium»* աստղային կատալոգում աստղի անվանումը Աուլ ալ Աձարի է (**أول العذاري** - *awwal al-adhara*), որը լատիներեն թարգմանվել է **Prima Virginum**, որը նշանակում է Կույսերի առաջին աստղ։ δ Մեծ շան (Վեզեն), η Մեծ շան (Ալուդրա) և ο2 Մեծ շան (Թանիհ ալ Աձարի) աստղերը միասին անվանվել են՝ **Adhārā** (**العذاري**), «Կույսեր»։

## Հատկանիշներ
Ադարան կրկնակի աստղ է, ըստ Hipparcos աստղաչափական արբանյակի՝ այն Երկրից գտնվում է մոտ 430 լուսատարի հեռավորության վրա։ Հիմնական աստղն ունի +1.5 տեսանելի աստղային մեծություն և պատկանում է B2 սպեկտրալ դասակարգմանը։ Գույնը կապույտ է կամ կապտասպիտակավուն՝ մակերեսի 22,200K ջերմաստիճանի պատճառով։ Այն արձակում է Արեգակից 38,700 անգամ ավելի մեծ ճառագայթում։ Ադարան մինչ օրս հայտնի ամենազանգվածային ուլտրամանուշակագույն ճառագայթման աղբյուրն է երկնքում։ Այն պրոտոնների ամենաուժգին աղբյուրն է, որոնք կարող են իոնիզացնել Արեգակը շրջապատող միջաստղային գազի ջրածնի ատոմները։ Ադարան շատ կարևոր է Տեղային միջաստղային ամպի իոնիզացման վիճակը հայտնաբերելու համար։

Մի քանի միլիոն տարի առաջ Ադարան շատ ավելի մոտ էր Արեգակին, որի պատճառով շատ ավելի պայծառ աստղ էր երկնքում։ Մոտ 4700000 տարի առաջ, Ադարան Արեգակից 34 լուսատարի հեռավորության վրա էր և երկնքի ամենապայծառ աստղը՝ &ndash;3.99 աստղային մեծությամբ։ Ոչ մի այլ աստղ այդքան պայծառ չի եղել և չի լինի հետագա հինգ միլիոն տարիների ընթացքում։

## Փոփ մշակույթ
Ադարան 2007 թվականին արտադրված «Նոկտուրնա» մուլտֆիլմի ֆիզիկական հերոսն է՝ Թիմի սիրելի աստղը։

## Ծանոթագրություններ

Կատեգորիա:Աստղեր
Աքսայչին

[thumb||[Չինաստանի և Հնդկաստանի սահմանը, Աքսայչինի ընդգծված տարածքով]]

**Աքսայչին** (, , , ) , Չինաստանի, Պակիստանի և Հնդկաստանի սահմանին շրջան։ Տարածքը 42 685 կմ² (Ջամու և Քաշմիր նահանգի տարածքի մոտ 20 %-ը)։ Չինաստանի վարչական տարածք է։ Հնդկաստանի և Չինաստանի միջև առկա են երկարամյա տարածքային վեճեր։ 1962 թվականին տարածքային վեճը վերածվել է չին-հնդկական սահմանային պատերազմի։

Աքսայչինը (բառացի ույգուրերեն նշանակում է «սպիտակ ձորակ Չին») ընդարձակ բարձրադիր աղի անապատ է։ Գտնվում է ծովի մակերևույթից 5000 մ բարձրության վրա։ Աշխարհագրորեն Տիբեթյան լեռնաշխարհի մի մասն է։ Մշտական բնակավայրեր և բնակիչներ չկան։ Տեղումները շատ քիչ են, քանի որ մերձակա լեռները արգելում են օդային զանգվածների շարժին։

## Պատմություն
Պատմականորեն Աքսայչինը Հիմալայան Լադաքխ թագավորության մասն է եղել, մինչև որ այն 19-րդ դարում գրավել է Քաշիմիրի իշխանությունը։ Հետո մտել է Բրիտանական Հնդկաստանի կազմի մեջ՝ 1914 թվականի մարտի 24-ին Դելիում Տիբեթի և Բրիտանական Հնդկաստանի միջև գաղտնի նամակագրության միջոցով գծվել է Մակ-Մագոնի դեմարկացիոն գիծը։ Չինաստանը չէր ընդունում 1903-1904 թվականների Բրիտանա-Չինական պատերազմի ընթացքում առաջացած Տիբեթի անկախությունը և չընդունեց տվյալ համաձայնագիրը։

1962 թվականին չին-հնդկական սահմանային պատերազմ է սկսել։ Հնդկաստանը հայտնաբերել էր Չինաստանի կողմից վիճելի տարածքում կառուցվող ճանապարհ, որը հատել է Չինաստանի կողմից չընդունված Մակ-Մագոնի գիծը։ Տիբեթն ու Սինցզյան-Ույգուրական ինքնավար շրջանը միացնող Չինական ազգային 219 մայրուղին անցնում էր Աքսայչինի Տյանշույհայ քաղաքով, որի պատճառով վերջինս ռազմավարական մեծ նշանակություն է ձեռք բերել։ Ճանապարհի մեծ մասը ծովի մակերևույթից 4000 մետրից բարձր է։

## Google Earth-ի լանդշաֆտի մոդելը
2006 թվականի հունիս ամսին Google Earth-ի արբանյակային լուսանկարում հայտնաբերվել է Աքսայչինի արևելյան հատվածի և նրան հարող Տիբեթի շրջանների 500:1 մասշտաբի մոդել, որը գտնվում է Ինչուան քաղաքից 35 կմ հարավ-արևելք։ Մոդելի կոորդինատներն են՝ ։

900X700 մ չափերով մոդելը նույնական է Աքսայրինի լանդշաֆտի հետ և շրջապատված է օժանդակ կառույցներով, դիտաաշտարակներով և զինվորական մեքենաներով։ Քանի որ նման մոդելավորումը օգտագործվում է զորավարժությունների համար, ապա տարբեր վարկածներ առաջ քաշվեցին։

Ըստ տեղական իշխանությունների մոդելը 1998-1999 թվականներին կառուցված տանկային հրաձգարան է։

## Ծանոթագրություններ

## Արտաքին հղումներ
* Фотографии Аксайчина
* The Great China-India Game История вечно неоднозначной границы Индии с Китаем в Аксайчине. 
* Aksai Chin: China’s disputed slice of Kashmir 
* Conflict in Kashmir: Selected Internet Resources by the Library, University of California, Berkeley, USA
* Фотографии с Google Earth 

Կատեգորիա:Ասիայի վիճելի տարածքներ
Կատեգորիա:Հնդկաստանի պատմություն
Կատեգորիա:Չինաստանի պատմություն
Կատեգորիա:Քաշմիր
Կերամբիտ

thumb|Ժամանակակից կերամբիտ
**Կերամբիտ** (), դանակ կորացված շեղբով և սրվածքով, որպես կանոն, ներքին կողմից։ Կերամբիտը ձեռքի մեջ պահում են հակառակ բռնվածքով՝ ցուցամատն անցկացնելով օղակի մեջ։ Սայրը և շեղբի սրվածքը դեպի դուրս են ուղղված։
 
Կերամբիտն ունի ոչ մեծ (մոտավորապես 3-10 սմ) մանգաղաձև շեղբ, որի սայրը սրված է ներքին կողմից, և բռնակ, որի վերին մասում առկա է անցք մատն անցկացնելու համար։ Բռնակը սովորաբար պատրաստվում է ամուր փայտից և շեղբին ամրացվում է պղնձե դուրգամների օգնությամբ։ Պատյանը (եթե այն առկա է) պատրաստվում են փայտից կամ կաշվից։ Կերամբիտի տվյալ ձևը համարվում է առավել տարածված, սակայն գոյություն ունեն տվյալ դանակի բազմաթիվ տարատեսակներ, այդ թվում երկու սայրերով կամ առանց մատի համար նախատեսված օղակի տարատեսակները։ Գոյություն ունեն նաև մինչև 20-30 սմ շեղբ ունեցող կերամբիտ դանակների տարատեսակներ, որոնք կոչվում են *բլադաու* և *կուկու մական* և օգտագործվում են ոչ թե հակառակ, այլ ուղիղ բռնվածքով։

## Ժամանակակից ձև
thumb|Ավանդական բռնվածք
Կերամբիտի ժամանակակից արևմտյան ձևը բավականին հեռացել է օրիգինալ գյուղատնտեսական գործիքից։ Դրանք կարող են ունենալ ծալովի շեղբեր, պատրաստվում են թանկարժեք նյութերից։

Արևմուտքը հայտնագործել է կերամբիտ դանակը վերջին ժամանակաշրջանում՝ այն անհատական ինքնապաշտպանությունում օգտագործելու համար։ Դրանց մեծ մասն արտադրված է Արևմուտքում որպես զենք օգտագործելու համար և ստեղծված են փոքր Ֆիլիպինո տարատեսակի հիման վրա, որն ունի կարճ շեղբ և օղակ մատն անցկացնելու համար։ Կերամբիտ արտադրում են դանակների մի շարք արտադրողներ, որոնցից են Elemental Knives, Warren Thomas, Mantis Knives, [Emerson Knives, Strider Knives, Spyderco, Cold Steel, Craig Camerer, United Cutlery, Rich Derespina, Cutters Knife and Tool, [5.11 Tactical, Mike Snody, Quartermaster Knives, Fox Cutlery and Karambitmaker studio ընկերությունները։

## Հետաքրքիր փաստեր
* Կերամբիտն առկա է Call of Duty: Black Ops համակարգչային խաղում և հանդիսանում է մերձամարտի զենք։  
* Կերամբիտ օգտագործում է  Splinter Cell: Blacklist խաղի գլխավոր հերոս Սեմ Ֆիշերը և  Alpha Protocol խաղում՝ Մայքլ Տորտոնը, ինչպես նաև Infinity Blade 3 խաղում։  
* Հազվագյուտ առարկա է հանդիսանում Counter-Strike: Global Offensive-ում, որն ուներ բազմաթիվ գույներ։  
* Ռեյդ 2 կինոնկարում երկու կերամբիտ դանակներով է զինված Բիժոյի վրա աշխատող անանուն մարդասպանը։

## Տես նաև
* Ծալովի դանակ
* Դանակ
* Սառը զենք

## Ծանոթագրություններ

## Գրականություն
* Фомин А. Керамбит — стальной коготь тигра  // Братишка : Ежемесячный журнал подразделений специального назначения. — М.: ООО «Витязь-Братишка», 2013. — № 7. — С. 36-39.
* Фомин А. Керамбит на армейской службе  // Братишка : Ежемесячный журнал подразделений специального назначения. — М.: ООО «Витязь-Братишка», 2013. — № 8. — С. 48-53.

## Արտաքին հղումներ
* Վիդեոբլոգ կերամբիտի մասին (անգլ.)

Կատեգորիա:Դանակներ
Կատեգորիա:Շեղբավոր զենք
Կատեգորիա:Սառը զենքեր
Փոքրիկ հմայիչ խաբեբաներ

**Փոքրիկ հմայիչ խաբեբաներ** (), թուրքական հեռուստասերիալ, որը ցուցադրվել է 2015 թվականի հուլիսի 15-ից հոկտեմբերի 3-ը Star TV-ով։ Հեռուստասերիալը բաղկացած է 13 սերիայից։ Սերիալի ռեժիսորը Ջեմ Քարջըն է, իսկ պրոդյուսերը` Օնուր Գյուվենաթամը։ Հեռուստասերիալը համարվում է ամերիկյան Հմայիչ խաբեբաները սերիալի թուրքական տարբերակը։ Սերիալի ադապտացված սցենարի հեղինակը Էլիֆ Ուսման Էրգյուդենն է։

## Սցենար
Սա պատմություն է հինգ ընկերուհիների` Աչելիայի, Էբրուի, Սելինի, Հանդեի և Ասլըի մասին։ Տարօրինակ պայմաններում մահանում է ընկերուհիներից մեկը` Աչելիան։ Որոշ ժամանակ անց, երկար փնտրումներից հետո, հայտնաբերում են Աչելիայի դին։ Որոշ ժամանակ անց աղջիկներին անհայտ հաղորդագրություններ են գալիս A բաժանորդի կողմից, ով բացահայտում է նրանց Աչելիայի կյանքի գաղտնիքները։ Բոլորը մտածում են, թե Աչելիային սպանել է Թոփրաքը։ Սակայն գաղտնիքը էլ ավելի խորն է թաքնված։

## Դերասանական կազմ

## Ծանոթագրություններ

Կատեգորիա:Թուրքական հեռուստասերիալներ
Հրուշակային պատերազմ

: *1860-ական թվականների հակամարտության մասին տե՛ս [[Մեքսիկական արշավանք 1861-1867|ֆրանս-մեքսիկական պատերազմը]]*
**Հրուշակային պատերազմ** (, նաև *«Ֆրանսիական առաջին ներխուժումը Մեքսիկա»*), 1838 թվականին ֆրանսիական զորքերի ներխուժումը Մեքսիկա։

1838 թվականին ֆրանսիացի հրուշակագործ Ռեմոնտելը՝ պնդելով, որ Մեխիկոյում գտնվող իր խանութն ավերվել է 1828 թվականին՝ մեքսիկացի թալանիչ սպաների անկարգությունների ժամանակ, պաշտպանության խնդրանքով դիմեց Ֆրանսիայի թագավոր Լուի Ֆիլիպին։ Պաշտպանելով իր քաղաքացուն՝ Ֆրանսիան 600 հազար պեսո պահանջեց որպես բարոյական վնասի փոխհատուցում։ Այդ գումարը չափազանց մեծ էր՝ ի համեմատ միջին աշխատողի օրական եկամուտի, որը մոտ մեկ պեսո էր։ Ի լրումն այս ամենի՝ Մեքսիկան հայտարարեց միլիոնավոր դոլարների հասնող ֆրանսիական վարկերի պարտավորություններից հրաժարվելու մասին։

Ֆրանսիան պահանջեց վերադարձնել պարտքերը։ Այն բանից հետո, երբ վճարումը չստացվեց, թագավորը Շառլ Բոդենի հրամանատարությամբ նավատորմ ուղարկեց՝ մեքսիկական բոլոր՝ Յուկատանից մինչև Ռիո Գրանդե, նավահանգիստները շրջափակելու, մեքսիկական Սան Խուան դե Ուլուա ամրոցը ռմբակոծելու և Վերակրուս նավահանգիստը գրավելու համար։ Գրեթե ամբողջ մեքսիկական նավատորմը Վերակրուսում գրավվեց մինչ 1838 թվականի դեկտեմբեր։ Մեքսիկան պատերազմ հայտարարեց Ֆրանսիային։

Առևտրական ուղիներից կտրված մեքսիկացիները ներմուծում կատարում էին Տեխասում՝ Կորպուս Քրիստիում, ապա Մեքսիկայում։ Դրա արդյունքում էլ Ֆրանսիան արգելափակեց տեխասյան նավահանգիստները, իսկ Տեխաս Հանրապետության գումարտակը ձեռնամուխ եղավ Կորպուս Քրիստի ծոցի պարեկմանը, որպեսզի խոչընդոտի մեքսիկացի մաքսանենգերի գործունեությանը։ Միացյալ Նահանգները ֆրանսիացիներին օգնության ուղարկեցին *«Վուդբերի»* երկկայմ առագաստանավը։ Տեխասցիների հետ բանակցություններից հետո Ֆրանսիան խոստացավ չներխուժել Տեխասի հանրապետության տարածք կամ ջրային տարածք։

Մեծ Բրիտանիայի դիվանագիտական միջամտության արդյունքում նախագահ Բուստամանտեն ի վերջո համաձայնեց վճարել պարտքը, և 1839 թվականի մարտի 9-ին ֆրանսիացիները հետ կանչեցին իր ուժերը։

## Գեներալ Սանտա Աննայի մասնակցություն
Մեքսիկական կառավարությունը Անտոնիո Լոպես դե Սանտա Աննային վստահեց բանակի հրամանատարությունը և հրամայեց նրան պաշտպանել ազգը ցանկացած եղանակով։ Վերակրուսի մոտ ֆրանսիական արիեգարդի հետ բախման ժամանակ Սանտա Աննան մանրագնդակից վիրավորվեց ձեռքից և ոտքից։ Նրա կոճը կոտրվել էր, և ոտքի մի մասը ստիպված էին հեռացնել։ Նա անդամահատված վերջույթը թաղեց զինվորական պատիվներով։ Այս փաստն իր Նոբելյան դասախոսություններում հիշատակել է Գաբրիել Գարսիա Մարկեսը։

## Ծանոթագրություններ

## Գրականություն
* *Nofi A. A.* The Alamo and the Texas War for Independence — Da Capo Press — ISBN 0-306-80563-4
* *Warner M. S.* Consise Encyclopedia of Mexico — Fitzroy Dearborn.

Կատեգորիա:19-րդ դարի պատերազմներ
Կատեգորիա:Ֆրանսիայի պատերազմներ
Կատեգորիա:Մեքսիկայի պատերազմներ
Կրասնոգվարդեյսկոե (Ստավրոպոլի երկրամաս)

**Կրասնոգվարդեյսկոե** (), գյուղ Ռուսաստանի Դաշնության Ստավրոպոլի երկրամասի Կրասնոգվարդեյսկոեի շրջանի կազմում, հանդիսանում է մունիցիպալ շրջանի վարչական կենտրոնը։ Կազմավորում է «Գյուղ Կրասնոգվարդեյսկոե» գյուղական համայնքը ()։

Տեղակայված է Ստավրոպոլի երկրամասի հյուսիսարևմտյան մասում՝ Ստավրոպոլից 120 կմ դեպի հյուսիս-արևմուտք։

Բնակչությունը 2016 թվականին գրանցված տվյալներով կազմում էր 14 947 մարդ։

; Ազգային կազմը
2010 թվականի մարդահամարի արդյունքներով այստեղ բնակվում են հետևյալ ազգությունները․

## Ծանոթագրություններ

## Արտաքին հղումներ
* Ռուսաստանի ժամային գոտիները, worldtimezone.com կայքում 
* Կրասնոգվարդեյսկոե գյուղը տեղագրական քարտեզների վրա 
* Պաշտոնական կայքը  

Կատեգորիա:1803 թվականին հիմնադրված բնակավայրեր
Կատեգորիա:Ստավրոպոլի երկրամասի Կրասնոգվարդեյսկոեի շրջանի բնակավայրեր
Ստիկեր

thumb|200px
thumb|200px
**Ստիկեր** (), պիտակ։ Պատրաստվում է ինքնասոսնձվող ժապավենից։ Ստիկերը նախատեսված է տարբեր մակերևույթներին (փայտ, մետաղ, ապակի և այլն) փակցնելու համար։ Կարող է օգտագործվել որպես գովազդային բնույթի գրաֆիկական պատկեր, ինտերիերի դիզայնի մաս, օգտագործվում է նաև ավտոմեքենաների վիզուալ թյունինգում ()։

Ստիկերը թղթե պիտակ է հատուկ սոսնձաշերտով, որը սկզբնապես նախատեսված էր ապրանքի հսկման համար։ Այսինքն ստիկերը ի սկզբանե եղել է պոլիգրաֆիկ արդյունաբերության փոքր ձև, երաշխիքային կամ պաշտպանիչ պիտակ, որը հանդիսանում է դրոշմի տարատեսակ, դա թույլ է տալիս ապրանքի թույլտվության հսկողություն իրականացնել։

Ըստ էության ստիկերը նույն պիտակն է, որն օգտագործվում է հիմնական պիտակի կամ փաթեթավորման մեջ չմտնող լրացուցիչ տեղեկություն տեղադրելու համար կամ էլ ապրանքի տարածման վերահսկողության համար։ Ստիկերները պաշտպանում են ապրանքը կեղծումից և զգուշացնում բացահայտումները։

## Տարատեսակները
Ստիկերները լինում են․
* **Երաշխիքային**, օգտագործվում են հատուկ դրոշմված կամ ինքնաքանդվող թղթի անվավեր բացումը վերահսկելու համար և միավորում են փաթեթի հիմնական և շարժվող մասերը։ Երաշխիքային ստիկերի հիմնական առանձնահատկությունը սոսնձելիս քանդվելն է։
* **Նույնականացվող**, արտադրվում են ապրանքի թվային դրոշմավորման և շտրիխ-կոդի անհատականացման համար։ Դա թույլ է տալիս տեղեկություն ստանալ ապրանքի մասին, նրա բնութագրումը էլեկտրոնային տեսքով։
* **Ինվենտարային**, օգտագործվում են պահեստներում ապրանքների հաշվառման ժամանակ, ունենում են անհատական շտրիխ-կոդ։ Ստիկերների այս տեսակը հնարավորություն է տալիս պահեստավորման ժամանակ դասակարգել ապրանքը։
* **Թվագրված**, սրանք ստիկերներ են ապրանքի արտադրման կամ երաշխիքային ժամկետները նշելու համար։ Այդպիսի ստիկերը պարունակում է սերիայի համարը, արտադրման տարեթիվը և այլ անհրաժեշտ տեղեկություններ։ Երբեմն արտադրում են տեղեկություն չպարունակող ստիկերներ, որոնք հետագայում լրացվում են ձեռքով։
* **Սոցիալական**, սրանք նախատեսված են սոցկայքերում շփվելու համար։ Դրանք ավելի խոշոր չափերով արտահայտում են ուղարկողի տվյալ պահին ունեցած զգացմունքները։ Դրանք օգտագործվում է խոշոր սոցկայքերում՝ vk.com, facebook.com և այլն։

## Արտաքին հղումներ
* միրոպե - ստիկերների խանութ
* Ստիկերներ սոցկայքերի համար 

Կատեգորիա:Գրենական պիտույքներ
Ավետում (նկար, դա Վինչի)

**«Ավետում»** (), աստվածաշնչյան սյուժեով նկար, որը վրձնել է Վերածննդի իտալացի նկարիչ Լեոնարդո դա Վինչին։ «Ավետումը» ստեղծվել է 1472-1475 թվականներին երիտասարդ Լեոնարդոյի կողմից, ով այդ ժամանակ աշխատում էր իր ուսուցչի՝ Անդրեա դել Վերոկկիոյի արվեստանոցում։ 1867 թվականից մինչև մեր օրերը այս ստեղծագործությունը պահպանվում է Ուֆֆիցի թանգարանում։

«Ավետման» սյուժեում ընկած է աստվածաշնչյան այն հատվածը, երբ Գաբրիել Հրեշտակապետը Կույս Մարիամին ավետում է այն մասին, որ շուտով սուրբ հոգուց հղիանալու է և ծնելու է Հիսուս Քրիստոսին:

## Նկարագիր
Լեոնարդո դա Վինչիի ստեղծագործության ֆոնին կենտրոնում հայտնվում է Մոնտե Սան Մարտինոն Կոմո լճի, ենթադրվում է, որ նկարն արվել է Լիերնա փոքրիկ գյուղում, Fiumelate-ի մոտ։

Ստեղծագործությունը պարզ է, բայց միևնույն ժամանակ նաև ավանդական ու հստակ։ Առաջին պլանում նկարիչը պատկարել է ծնկաչոք հրեշտակապետին՝ Գաբրիելին՝ ձախ ձեռքին սպիտակ շուշան (Կույս Մարիամի անարատության խորհրդանիշը)։ Աջ ձեռամբ Գաբրիել Հրեշտակապետը օրհնում է իր տան մեջ նստած նստած Մարիամին։ Հրեշտակի զգեստի քղանցքը տարածված է խոտերից և ծաղիկներից կազմված գորգի վրա, որը պատկերված է խիստ պայմանական։ Մարիամ Աստվածածնին նկարիչը, որպես կանոն ու ավանդույթ, պատկերել է Աստվածաշնչով, որը դրված է Մարիամի առջև գտնվող սպիտակ, ճոխ, դրվագազարդ գրակալի վրա։

Հորիզոնական մեծածավալ ստեղծագործությունը թույլ է տալիս, որ հետին պլանում նկարիչը ցուցադրի լայն բնապատկեր։ Այստեղ տեղ են գտել ծառերի ուրվագծեր, դեպի հեռուն գնացող գետ, որի վրա նավարկում են նավերը։ Կան նաև նավահանգստային քաղաքի աշտարակներ, պարիսպներ՝ շրջապատված թույլ երկնագույն ծխի շերտի մեջ գտնվող լեռնագագաթներով։

## Նկարի հատվածներ

Պատկեր:Leonardo da Vinci 060.jpg|Գաբրիել Հրեշտակապետ
Պատկեր:Léonard de Vinci - Annonciation 3.jpg|Մարիամ Աստվածածին
Պատկեր:Léonard de Vinci - Annonciation.jpg| Աստվածաշունչը և Մարիամ Աստվածածնի ձեռքը
Պատկեր:Leonardo da Vinci 059.jpg| Հետին պլանի բնապատկերը՝ պարզորոշ երևացող նավահանգստով, նավերով ու լեռնագագաթներով
Պատկեր:Léonard de Vinci - Annonciation 1.jpg| Մարմարիոնե գրակալի ռելիեֆային քանդակները


## Տես նաև
* Ավետում (Ռոսսետտիի նկար)
* Ավետում (Վան Էյքի նկար)

## Ծանոթագրություններ

## Գրականություն
* 
* 
* 

## Արտաքին հղումներ
* ''Leonardo da Vinci: anatomical drawings from the Royal Library, Windsor Castle''

Կատեգորիա:1470 նկարներ
Կատեգորիա:Իտալիայի արվեստ
Կատեգորիա:Լեոնարդո դա Վինչիի նկարներ
Կատեգորիա:Հրեշտակներն արվեստում
Կատեգորիա:Ուֆֆիցի պատկերասրահի նկարներ
Կատեգորիա:Վերածննդի կերպարվեստ
Գրինբրայերի ուրվականը

**Գրինբրայերի ուրվականը** (), 1897 թվականին Ամերիկայի Միացյալ Նահանգների Գրինբայեր շրջանում երիտասարդ աղջկա ուրվական։ Ի սկզբանե որոշվել է, որ մահը վրա է հասել բնական պատճառներով, սակայն ավելի ուշ դատարանը որոշել է, որ կնոջն ամուսինն է սպանել՝ հիմք վերցնելով կնոջ մոր ցուցմունքները։ Մայրն էլ իր հերթին հայտնել է, որ այդ ամենը նրան փոխանցել է աղջկա ուրվականը։

## Պատմություն
Սպանության զոհը՝ Զոնա Հիսթերը ծնվել է 1873 թվականին, Գրինբրայեր շրջանում, Ջեյկոբ Հիսթերի և Մերի Ռոբինսոն-Հիսթերի ընտանիքում։ Նրա վաղ կյանքի մասին շատ քիչ տեղեկություն է հայտնի։ Հայտնի է միայն, որ նա մեծացել է Վիրջինիա նահանգի Ռիչլանդ քաղաքում, 1895 թվականին ունեցել է ապօրինի երեխա։ 1896 թվականին Զոնան սկսում է հանդիպել Էդվարդ Շու անունով մի թափառաշրջիկի հետ, որը Գրինբայեր է տեղափոխվել և աշխատանք գտել։ Զույգը շուտով ամուսնացել է՝ չնայած Զոնայի մոր առարկությանը։

Ամուսինները միասին ապրել են ոչ այնքան երկար ժամանակ․ 1897 թվականի հունվարի 23-ին Զոնա Հիսթեր-Շուի մարմինը  հայտնաբերվել է մի տղայի կողմից, որն այդ մասին տեղեկացրել է մորը։ Մայրն էլ իր հերթին բժշկի և քորոների կանչել։ Նրանց ժամանման պահին Էդվարդ Շուն կնոջ մարմինը բարձրացրել է առանձնատան երկրորդ հարկ և դրել մահճակալին։ Բժիշկ Ջորդ Քնափը կարճ զննություն է անցկացրել և լքել տունը։

Զոնա Շուն թաղվել է մահվան հաջորդ օրը՝ հունվարի 24-ին, տեղի Soule Chapel Methodist Cemetery գերեզմանատանը։

Նրա մայրը, չհավատալով, որ դուստրը հենց այնպես է մահացել, շուրջ չորս ամիս աղոթում էր այն հույսով, որ աղջիկը կվերադառնա և կբացատրի, թե ինչ է եղել։ Համաձայն տեղի լեգենդի՝ թաղումից 4 շաբաթ հետո շուրջ 4 օր Զոնայի մոր մոտ է եկել աղջկա ուրվականը և պատմել, որ  նրա մահվան մեջ մեղավոր է ամուսինը, որը խեղդամահ է արել՝ կոտրելով պարանոցը։ Մայրը համոզել է տեղի դատախաղ Ջոն Փրեստոնին իրականացնել արտաշիրմում։ 1897 թվականի փետրվարի 22-ին տեղի իրականացված դիահերձումը ցույց է տվել, որ Զոնայի պարանոցը իրականում կոտրված է, կոկորդին առկա էին մատների հետքեր։ Արդյունքում Շուն ձերբակալվել է։

Դատական գործընթացի ժամանակ, Զոնայի մայրն այնքան վստահորեն էր տալիս ցուցմունքները, որ դատավորը ատենակալներին չէր կարողանում համոզել, որ չի կարելի ընդունել որոշում՝ հիմնվելով ուրվականի խոսքերի վրա։ 1897 թվականի հուլիսի 1-ին դատարանը որոշում է կայացնում, որի համաձայն՝ Շուն մեղավոր է ճանաչվում սպանության մեջ, և դատապարտվում է ազատազրկման։ Շուն տեղափոխվում է Արևմտյան Վիջինիա նահանգի Մոունդսվիլ քաղաքի բանտ, որտեղ մնում է 3 տարի։ Մահանում է 1900 թվականի մարտի 13-ին անհայտ համաճարակից։ Թաղվել է տեղի գերեզմանատանը։

Զոնա Հիսթերի տապանաքարի կողքին տեղադրված է Գրինբրայերի ուրվականին նվիրված հուշախորհրդանիշ։

## Մշակույթում
* Այս իրադարձության հիման վրա 1998 թվականի գրվել է պիես, որը բեմադրվել է Greenbrier Valley Theatre թատրոնում։ Ավելի ուշ ստեղծվել է դրա երաժշտական ադապտացիան։
* Ամերիկացի գրող Ջոնաթան Մեյբերին գրել է «Շերլոկ Հոլմսը և Գրինբրայերի ուրվականը» գիրքը։

## Ծանոթագրություններ

## Արտաքին հղումներ
* THE GREENBRIER GHOST  

Կատեգորիա:Սպանվածներ
Հայաստանում Գերմանիայի դեսպանություն

**Հայաստանում Գերմանիայի դեսպանություն** (), Գերմանիայի Դաշնային Հանրապետության դիվանագիտական ներկայացուցչությունը Հայաստանում։

Հայաստանում Գերմանիայի դեսպանությունը գտնվում է մայրաքաղաք Երևանի Կենտրոն վարչական շրջանում՝ Չարենցի փողոցում։ Ներկայումս Հայաստանում Գերմանիայի արտակարգ և լիազոր դեսպանի պաշտոնը զբաղեցնում է Բերնհարդ Մաթիաս Քիսլերը։

Դիվանագիտական հարաբերություններ Հայաստանի և Գերմանիայի Հանրապետության միջև հաստատված են։

Դեսպանատանը գործում է նաև Հայաստանում Ավստրիայի և Բելգիայի պատվո հյուպատոսություն։

## Գերմանիայի մուտքի արտոնագիր
Հայաստանի քաղաքացիները կարող են դիմել Բելգիայի, Լյուքսեմբուրգի, Նիդերլանդների, Ավստրիայի և Շվեդիայի կարճաժամկետ շենգենյան վիզայի համար (առավելագույնը 90 օր կես տարվա ընթացքում) Հայաստանում Գերմանիայի դեսպանատուն։

## Ծանոթագրություններ

Կատեգորիա:Դիվանագիտական առաքելություններ Հայաստանի Հանրապետությունում
Կատեգորիա:Հայ-գերմանական հարաբերություններ
Ժան Անտուան Նոլլե

250px|right|thumb|Աբբա Նոլլեի դասախոսությունները փորձարարական ֆիզիկիայի մասին
**Ժան Անտուան Նոլլե** (, ), ֆրանսիացի հոգևորական (աբբա) և ֆիզիկոս (1739 թվականից Ֆրանսիայի գիտությունների ակադեմիայի անդամ էր)։ Իր գործունեության ընթացքում համագործակցել է ֆրանսիացի բնագետ Ռենե Անտուան Ռեոմյուրի հետ։ Նոլլեն նաև ֆիզիկայի դասագրքերի հեղինակ էր։

## Կենսագրություն
Նոլլեն ծնվել է 1700 թվականի նոյեմբերի 19-ին, Պեմպրեում։ Նրա ծնողները ֆերմերներ էին, որոնք Պեպմպրե եկել էին Կոմպիենից։

Սկզբնական կրթությունը ստացել է Բովեի քոլեջում, ապա սովորել է Փարիզում։ 1734 թվականից Լոնդոնի թագավորական ընկերության անդամ էր։ 1735 թվականին դասավանդել է փորձարարական ֆիզիկա։ Եղել է պրոֆեսոր Թուրինում և Նավարիայի քոլեջում, դասախոսել Բորդոյում և Վերսալի պալատում, իսկ 1761 թվականից աշխատել է Շառլվիլլ-Մեզյերի արվեստի դպրոցում։

Մահացել է 1770 թվականի ապրիլի 2-ին։

## Գիտական աշխատանք
Հետազոտություններ է անցկացրել էլեկտրականության, մոլեկուլային ֆիզիկայի և օպտիկայի բնագավառներում։ 1746 թվականին Ժան Անտուան Նոլլեն ցանկանում էր չափել էլեկտրական հոսանքի արագությունը, ենթադրելով որ այն շատ արագ է տարածվում։ Երկու հարյուր վանական շարվեցին իրար կողքի՝ իրար միանալով մետաղալարով, նա մետաղալարը միացրեց լեյդենյան անոթից պատրաստված մարտկոցին։ Քանի որ բոլոր վանականները միաժամանակ արձագանքեցին հոսանքի ազդեցությանը, Նոլլեն համոզվեց, որ հոսանքի արագությունը շատ մեծ է։

1748 թվականին Նոլլեն հայտնաբերեց օսմոսի երևույթը բնական թաղանթներում։ Իսկ 1750 թ.-ին Նոլլեն առաջին անգամ հայտնեց մի երևույթի մասին, որն այսօր հայտնի է որպես էլեկտրաստատիկ հեղուկացում։

## Ծանոթագրություններ

## Արտաքին հղումներ
* http://www.eduspb.com/node/907 
* НОЛЛЕ (Nollet) Жан Антуан 
* Жан Антуан Нолле (1700—1770) 

Կատեգորիա:Ֆրանսիացի գիտնականներ
Կատեգորիա:Ֆրանսիացի ֆիզիկոսներ
Կատեգորիա:Հոգևորականներ
Կատեգորիա:Ֆրանսիայի գիտությունների ակադեմիայի անդամներ
Կատեգորիա:Լոնդոնի թագավորական ընկերության անդամներ
Կատեգորիա:Ֆրանսիացի քահանաներ
Սենտ Անդրե լեզ Ալպ

**Սենտ Անդրե լեզ Ալպ** (, ), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Սենտ Անդրե լեզ Ալպ կանտոնի կազմի մեջ։ Համայնքի շրջանը՝ Կաստելան։

Համայնքի INSEE կոդ՝ 04173։

## Բնակչություն
Համայնքի բնակչությունը 2008 թվականին կազմում էր 937 մարդ։

## Տնտեսություն
2007 թվականի տվյալներով 544 աշխատունակ տարիքի մարդկանցից (15-64 տարեկան) 390-ը տնտեսապես ակտիվ էին, 154-ը անգործ (ակտիվության ցուցանիշը 71,7 %, 1999 թվականին եղել է՝ 72,3 %)։ 390 աշխատունակ բնակիչներից 343-ը աշխատում էին (186 տղամարդ և 157 կին), անաշխատանք էին 47-ը (19 տղամարդ և 28 կին)։ 154 անգործ մարդկանցից 38-ը աշակերտներ կամ ուսանողներ են, 75-ը թոշակառու, 41-ը չէին աշխատում այլ պատճառներով։

## Տեսարժան վայրեր
* Մուեյ դղյակ (XVII դար)
* Շատրվանների հրապարակ (1790 թվական)
* Սենտ Անդրե ծխական եկեղեցի, կառուցած 1847 և 1849 թվականների միջև
* Սեն Մարտեն եկեղեցի
* Նետր Դամ ժամատուն (XVII դար, որի ճակատը կառուցվել է XIX դարում)
* Սեն Ժան դյու Դեզեր ժաամտուն (XIX դար)
* Սեն Ժակ լը Մաժիոր է Սեն Քրիստոֆ եկեղեցի (XVII դար)
* Սին Միշել եկեղեցու ավերակներ

## Քույր քաղաքներ
*  Վիլետա Բարեա (Իտալիա, 2003 թվականից)

## Պատկերասրահ

Պատկեր:Four fontaine lavoir boni de Courchons.JPG|
Պատկեր:Ruines de l'église de Courchons.JPG|Եկեղեցու ավերակներ
Պատկեր:Saint-André-les-Alpes - Eglise -1.JPG|Սենտ Անդրե լեզ Ալպ
Պատկեր:Saint-André-les-Alpes - Mairie.JPG|Քաղաքապետարան


## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 
Վիճակագրության ազգային ինստիտուտ՝ Սենտ Անդրե լեզ Ալպ

Կատեգորիա:Ֆրանսիայի համայնքներ
Էվլիյա Չելեբի

**Էվլիյա Չելեբի** (, , ), օսմանյան գրող, ճանապարհորդ և ռազմական գործիչ։ Ավելի քան 40 տարի ճանապարհորդել է Օսմանյան կայսրության տարածքով և հարակից երկրներով։ Իր աշխատություններում մեծապես ներկայացրել է հայ և թուրք ժողովուրդների բարքն ու կենցաղը։

## Կենսագրություն
Էվլիյա Չելեբին ծնվել է 1611 թվականին Ստամբուլում օսմանյան պալատական-ոսկերիչ Դերվիշ Մեհմեդ Զիլլիի ընտանիքում։ Ստացել է բարձրագույն կրթություն։ Նրա մայրը մեծ վեզիր Մելեք Ահմեդ փաշայի հարազատ քույրն էր, ովքեր ծնունդով Աբխազիայից էին։ Շատ հավանական է այն փաստը, որ Չելեբին անդամակցել է սուֆիստական Գյուլշենի միաբանությանը։ Գիտնականները այս եզրահանգմանն են եկել` ուսումնասիրելով ճանապարհորդի տունը Կահիրեում, որտեղ նրանք գտել էին այսպիսի գրություն` «Evliya-yı Gülşenî» (Էվլիյան Գյուլշենից)։ Ստամբուլում առաջին ճանապարհորդությունից հետո, որի ժամանակ Էվլիյան հավաքել էր քաղաքի շենքերի, շուկաների, մշակույթի և սովորույթների վերաբերյալ հարուստ տեղեկատվություն, 1640 թվականին նա մեկնում է իր առաջին ճանապարհորդությանը։ Ճանապարհորդությունների վերաբերյալ նրա բոլոր գրառումները հավաքվել են Սեյահաթնամե 10 հատորանոց աշխատության մեջ, որը օսմաներենից թարգմանած նշանակում է «Գիրք ճանապարհորդության»։ Չնայած, որ գրքում կան մի շարք չափազանցություններ, այն համարվում է 17-րդ դարի օսմանյան կյանքի լիարժեք արտացոլումը։

## Ճանապարհորդություն
Սկզբնական շրջանում Էվլիյա Չելեբին ճանապարհորդել է Օսմանյան կայսրությունով։ Այնուհետև այցելել է Կովկաս, Ավստրիա և Հունգարիա։ 1655 թվականին ժամանել է Ղրիմ, որտեղ ծանոթացել է թաթար խան Մեհմեդ IV Հերայի հետ (1641—1644, 1654—1666): Նա նշում էր, որ Ղրիմի թաթարների հյուսիսային սահմանը Օրքափը ամրոցն է, բայց այնտեղ իշխում են նողայները, ովքեր հարկ էին մուծում թաթար խանին։ Լքելով Ղրիմը Դոնի կազակների տարածքներով նա բարձրացել է Վոլգայի վերին հոսանքներ և հավանաբար հասել Կազան։ Նա տվել է Կազանի անհավանական նկարագիրը, որից հետազոտողները կարծում են, որ նա այնտեղ չի եղել։ Ընդհանրապես մասնագետները նշում են, որ Չելեբի նկարագրողական ոճից կարելի է հասկանալ, թե նա եղել է տվյալ տեղանքում, թե ոչ։ Նա ճանապարհորդել է նաև Թրակիայում, Մակեդոնիայում, Կրետե կղզում, Մեքքայում և Եգիպտոսում։ 

Ենթադրվում է, որ մահացել է 1682 թվականին Կահիրեում։

## Աշխատություններ
Չելեբիի աշխատությունները ունեն մեծ նշանակություն և ինչպես պատմական, այնպես էլ աշխարհագրական, լեզվաբանական, ճարտարագիտական կարևորագույն աղբյուր են։ Նրա աշխատություններում առկա է հարուստ տեղեկատվության ոչ միայն օսմանահպատակ, այլև հարևան երկրների ժողովուրդների վերաբերյալ։ Նրա ամենամեծ հետազոտողներից մեկը ավստրիացի Յոզեֆ ֆոն Համմերը նշում է, որ Չելեբին աղբյուր է, ով հարյուրամյակներ անց կունենա դեռևս չբացահայտված գաղտնիքներ։

## Ժամանակակից կինեմատոգրաֆիայում
*İstanbul Kanatlarımın Altında* (Ստամբուլը իմ թևերի տակ, 1996)` ֆիլմ Հեզարֆեն Ահմեդ Չելեբիի, նրա եղբոր Լագարի Հասան Չելեբիի և Մուրադ IV-ի կառավարման տարիների մասին։ Ֆիլմը սցենարը հիմնված է Էվլիյա Չելեբի աշխատությունների վրա։

## Ծանոթագրություններ

## Արտաքին հղումներ
* 
* Էվլիյա Չելեբի Գիրք ճանապարհորդության 
* Էվլիյա Չելեբին Սոչիի տարածքում 

Կատեգորիա:Անձինք:Ստամբուլ
Կատեգորիա:Թուրք գրողներ
Կատեգորիա:Թուրք պատմաբաններ
Կատեգորիա:Թուրք ռազմական գործիչներ
Կատեգորիա:Ճանապարհորդներ
Կատեգորիա:Օսմանյան կայսրության անձինք
Կատեգորիա:Օսմանյան կայսրության գրողներ
Singl ploče (1976-1980)

**Singl ploče (1976-1980)** (), հարավսլավոնական Bijelo Dugme ռոք խմբի ալբոմը՝ թողարկված 1983 թվականին։

## Երգացանկ

## Մասնակիցներ
* Željko Bebek - վոկալ
* Goran Bregović -կիթառ, պրոդյուսեր (թրեքներ՝ 3, 4, 11)
* Zoran Redžić - բաս կիթառ, պրոդյուսեր (թրեքում՝ 7)
* Milić Vukašinović - թմբկահար (թրեքներ՝ 1, 5, 6, 7)
* Ipe Ivandić - թմբկահար (թրեքներ՝ 4, 8, 9, 10, 12)
* Điđi Jankelić - թմբկահար (թրեքներ՝ 2, 3, 8, 10, 11)
* Laza Ristovski - ստեղնաշարային կործիքներ (թրեքներ՝ 2, 4, 5, 6, 7)
* Vlado Pravdić - ստեղնաշարային կործիքներ(թրեքներ՝ 1, 3, 8, 9, 10, 11, 12)

### Հրավիրված անձինք
* Neil Harrison - պրոդյուսեր (թրեքներ՝ 1, 5, 6, 7, 12)
* Zlatko Hold - պրոդյուսեր (թրեքներ՝ 9, 10)
* Vladimir Mihaljek - պրոդյուսեր (թրեքում՝ 2)
* Miro Bevc -ձայնագվող (թրեքներ՝ 2, 8, 10)
* Rade Ercegovac -ձայնագվող (թրեքներ՝ 6, 11, 12)
* Pete Henderson - ձայնագվող (թրեքներ՝ 1, 6)
* Gus Mossler -ձայնագվող (թրեքներ՝ 3, 4)
* Nick Glennie-Smith - ձայնագվող (թրեքներ՝ 7, 12)
* Jon Kelly - ձայնագվող (թրեքում՝ 5)
* Branko Podbrežnički - ձայնագվող (թրեքում՝ 8)
* Tahir Durkalić -ձայնագվող (թրեքում՝ 8)
* Siniša Škarica -ձայնագվող 
* Goran Trbuljak - գեղարվեստական աշխատանք (ձևավորում)
* Vladan Jovanović - գեղարվեստական աշխատանք (նկարահանող)

## Արտաքին հղումներ
* ''Singl ploče (1976–1980)'' at Discogs

Կատեգորիա:1983 ալբոմներ
Սենտ Կրուա ա Լոզ

**Սենտ Կրուա ա Լոզ** (, ), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպերի գավառում։ Մտնում է Ռեյան կանտոնի կազմի մեջ։ Համայնքի շրջանը՝ Ֆորկալկե։

Համայնքի INSEE կոդ՝ 04175։

## Բնակչություն
Համայնքի բնակչությունը 2008 թվականին կազմում էր 82 մարդ։

## Տնտեսություն
2007 թվականի տվյալներով 44 աշխատունակ տարիքի մարդկանցից (15-64 տարեկան) 32-ը տնտեսապես ակտիվ էին, 12-ը անգործ (ակտիվության ցուցանիշը 72,7 %, 1999 թվականին եղել է՝ 70,7 %)։ 32 աշխատունակ բնակիչներից 29-ը աշխատում էին (18 տղամարդ և 11 կին), անաշխատանք էին 3-ը (2 տղամարդ և 1 կին)։ 12 անգործ մարդկանցից 1-ը աշակերտներ կամ ուսանողներ են, 6-ը թոշակառու, 5-ը չէին աշխատում այլ պատճառներով։

## Պատկերասրահ

Պատկեր:Chapelle Saint Didier à Sainte Croix à Lauze.JPG|Ժամատուն
Պատկեր:Église de Sainte Croix à Lauze.JPG|Սեն Կրուա ժամատուն
Պատկեր:Mairie de Sainte Croix à Lauze.JPG|Քաղաքապետարան


## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Յուրգիս Բալթրուշայտիս

**Յուրգիս Կազիմիրովիչ Բալթրուշայտիս** (, ), լիտվացի բանաստեղծ։
## Գործունեություն
1921-1939 թվականներին եղել է Լիտվայի լիազոր ներկայացուցիչը ԽՍՀՄ-ում։ 1939 թվականից ապրել է Փարիզում։ Գրել է ռուսերեն և լիտվերեն։ Ռուս, հրատարակվել են «Երկ- րային աստիճաններ» (1911) և «Լեռնային արահետ» (1912), լիտվերեն՝ «Արցունքե պսակ» (1942), ետմահու՝ «Շուշան և մահ» (1948) բանաստեղծությունների ժողովածուները։ Եղել է հայ գրականության պրոպագանդիստ։ Լիտվական նախկին «Հանրագիտարան»-ի համար գրել է ընդարձակ ակնարկ հայ գրականության մասին՝ հին ժամանակներից մինչև 20-րդ դարի սկիզբը։ Մոտ է եղել Ալեքսանդր Ծատուրյանի հետ։ Փարիզում հրատարակել է «Ալեքսանդր Ծատուրյանի հիշատակին» բանաստեղծությունը։ Թարգմանել է Ա․ Ծատուրյանի, Վահան Թեքեյանի բանաստեղծություններից։
## Ծանոթագրություններ

Կատեգորիա:1973 ծնունդներ
Կատեգորիա:Հասարակական գործիչներ
Կատեգորիա:Խորհրդային գրողներ
Կատեգորիա:Մոսկվայի պետական համալսարանի շրջանավարտներ
Կատեգորիա:Լիտվացի թարգմանիչներ
Կատեգորիա:Լիտվացի բանաստեղծներ
Կատեգորիա:20-րդ դարի բանաստեղծներ
Կատեգորիա:19-րդ դարի թարգմանիչներ
Կատեգորիա:20-րդ դարի թարգմանիչներ
Կատեգորիա:Ռուս թարգմանիչներ
Կատեգորիա:Ռուս դիվանագետներ
Կատեգորիա:19-րդ դարի բանաստեղծներ
Կատեգորիա:20-րդ դարի տղամարդ գրողներ
Կատեգորիա:20-րդ դարի ռուս բանաստեղծներ
Կատեգորիա:Բանաստեղծներ այբբենական կարգով
Thinking Out Loud

**Thinking Out Loud**, բրիտանացի երգիչ-երգահան Էդ Շիրանի երգն է։ Թողարկել է 2014 թվականի սեպտեմբերի 24-ին։ Էդ Շիրանի երրորդ ալբոմի երկրորդ երգն է։ Էդ Շիրանի սկավառակը Գրեմմիի 58-րդ մրցանակաբաշխությունում «Տարվա ձայնագրություն» և «Տարվա երգ» կատեգորիաներում մրցանակ է ստացել։

## Պատմություն
Երգը ստացել է դրական արձագանք երաժշտական քննադատներից և առցանց հրապարակումներից։ 2015 թվականի դեկտեմբերի 7-ին ալբոմը առաջադրվել է Գրեմիի երեք կատեգորիաներում՝ «Տարվա ձայնագրություն», «Տարվա երգ» և «Լավագույն սոլո պոպ կատարում»։

## Հիթ-շքերթներ

### Շաբաթական հիթ-շքերթներ

### Տարեվեջյան հիթ-քերթներ

## Հավաստագրումներ

!scope="col" colspan="3"| Streaming
|-

## Ծանոթագրություններ

## Արտաքին հղումներ
* https://www.youtube.com/watch?v=lp-EO5I60KA Ed Sheeran — Thinking Out Loud. Պաշտոնական տեսահոլովակը ՅուԹյուբ-ում

Կատեգորիա:2014 երգեր
Կատեգորիա:2014 սինգլներ
Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Կատեգորիա:Գրեմմի մրցանակակիր երգեր
Բանտենգ

**Բանտենգ** (), սնամեջ եղջերավորների ընտանիքի, ցուլերի ենթաընտանիքի երկկճղակավոր որոճող կենդանի։ Կան վայրի և ընտանի տարբերակներ։ Վայրի բանտենգ փոքր է և ունի համաչափ մարմնակազմ։ Իրանի երկարությունը 2 մ է, մնդավի բարձրությունը՝ 1,5 մ, կենդանի քաշը՝ 250–350 կգ։ Եղջյուրները խոշոր են (40–50 սմ), ծռված դեպի վեր և ներս։ Բանտենգ ցուլերը մուգ մոխրագույն են, իսկ կովերը՝ թուխ շիկագույն։ Սեռահասուն է դառնում երկու տարեկանից։ Փոքր հոտերով տարածված է Հնդկաչինի, Մալայան կղզեխմբի կղզիների հարթավայրերում և լեռնային անտառներում։ Ընտանի բանտենգ, Բալիի տավարը (ընտանեցված է Բալի կղզում) լավ հարմարված է շոգ կլիմայական պայմաններին։ Օգտագործվում է որպես բանող և մսատու տավար։ Ընտանի տավարի և բանտենգի տրամախաչումից ստացված խառնածինն անպտուղ է։

Կատեգորիա:Վտանգված տեսակներ
Կատեգորիա:Գյուղատնտեսական կենդանիներ
Գեղեցիկ դարաշրջանի ավարտը

**«Գեղեցիկ դարաշրջանի ավարտը»** (), Ստանիսլավ Գովորուխինի լիամետրաժ գեղարվեստական ֆիլմը, Սերգեյ Դովլաթովի «Կոմպրոմիս» ժողովածուի մի քանի պատմվածքների էկրանավորում։

2015 թվականի հունիսի 7-ին ֆիլմը բացել է ռուսական «Կինոտավր» 26-րդ բաց կինոփառատոնը Սոչիում։

## Սյուժե
Որպես «գեղեցիկ դարաշրջան» ֆիլմում պատկերվում է Ստալինի մահվանը հաջորդած տասը տարիները։ Երիտասարդ լրագրող և գրող Անդրեյ Լենտուլով Լենինգրադից մեկնում է Տալլին՝ այնտեղ ապրելու և աշխատելու «Սովետսկայա Էստոնիա» թերթում։

Ֆիլմը կազմված է մի քանի դրվագներից, որոնցում պատկերված է Անդրեյի քառամյա լրագրողական գործուղումը։

## Դերերում

* Իվան Կոլեսնիկով — *Անդրեյ Լենտուլով*
* Ֆյոդոր Դոբրոնրավով — *Միխայիլ Ժբանկով, ֆոտոլրագրող*
* Սերգեյ Գարմաշ — *ոստիկանության կապիտան*
* Սվետլանա Խոդչենկովա — *Մարինա, խմբագիր*
* Բորիս Կամորզին — *գլխավոր խմբագիր*
* Դմիտրի Աստրախան — *Միշա Շաբլինկսի, լրագրող*
* Լեմբիթ Ուլֆսակ — *Տեպպե*
* Սերգեյ Եպիշև - *Գրիգորի Կուզին*
* Ալեքսանդր Ռոբակ — *Գրիշա*
* Էլինա Պյախկլիմյագի — *Թինա*
* Տինու Քարկ — *Ուլֆսակ, հրատարակչության աշխատակից*
* Դմիտրի Ենդալցև — *Օսկա Չեռնով*
* Յուլիան Մակարով — *Կիլչիցկի*
* Տատյանա Յաստրեբովա
* Դմիտրի Սոլոմիկին
* Դարիա Պուգաչյովա — *Օլգա*
* Օլեգ Նովիկով — *Պետրով, ավագ*
* Ալեքսանդր Բուլիչյովա
* Վլադիմիր Դովժիկ
* Քրիսթո Վեիհդինգ
* Անդրիս Լեպիկ
* Գերտ Ռաուդցեպ
* Անաստասիա Եվգրաֆովա
* Մարիա Բբելյաևա — *լրագրողուհի*
* Միխայիլ Գրուբով — *ոստիկան*
* Կիրիլլ Գորբունով — *Երմոլով*
* Վիկտորիա Կովալենկո — *մատուցողուհի*
* Սոֆիա Սինիցինա — *էպիզոդիկ դեր*
* Իրինա Օսնովինա — *բուֆետի աշխատող*
* Յուլիա Վասիլենկո — *խմբագրության աշխատակցուհի*
* Իրինա Բերոևա — *խմբագրության աշխատակցուհի*
* Աննա Ալեքսեևա — *մեքենագրուհի*

## Փաստեր
* Որպես ֆիլմի անվանում ընտրվել է Իոսիֆ Բրոդսկու՝ 1969 թվականին գրված բանաստեղծության վերնագիրը։
* 2007 թվականին «ТВЦ» հեռուստաալիքը նկարահանել էր ֆիլմ նմանատիպ անվանմամբ՝ «Գեղեցիկ դարաշրջանի ավարտը. Բրոդսկի և Դովլաթով»։
* Ֆիլմը նկարահանվել է վերակառուցման դարաշրջանին հատուկ սև-սպիտակ ֆիլմի ոճով։
* Ֆիլմում իրադարձությունները տեղի են ունենում 1965-1969 թվականներին, այնինչ «Կոմպրոմիս» պատմվածքների հավաքածուում պատկերված է 1972 թվականի վերջից մինչև 1975 թվականի սկիզբն ընկած ժամանակահատվածի մասին։
* Ֆիլմում կան մի քանի կեղծիքներ, օրինակ՝ ծննդատան գլխավոր բժշկի սառնարանի մոտ դրված «Պինգվին» սիֆոնն արտադրվել է Դոլգոպրուդնիի մեքենաշինական գործարանում 1970-ական թվականներից, մինչդեռ ֆիլմի գործողությունները կատարվում են 1965-1969 թվականներին։
* Հենց նույն պատճառով տեղի է ունեցել ավելի ակնհայտ կեղծիք. ծննդատան ընդունարանի դիմաց կանգնած ՌԱՖ-22031 սանիտարական մեքենան արտադրվել է Ելգավայում՝ Ռիգայի ավտոբուսների գործարանում սկսած 1976 թվականից։ 1960-ականների վերջում ԽՍՀՄ-ի «շտապ օգնություն»-ում օգտագործվում էին ՌԱՖ-977, ինչպես նաև Վոլգա ԳԱԶ-22Б և ԳԱԶ-22Д մակնիշի մեքենաներ։

## Ծանոթագրություններ

## Արտաքին հղումներ
* «Գեղեցիկ դարաշրջանի ավարտը»  Рускино.ру-ում

Կատեգորիա:2010-ականների ռուսերեն ֆիլմեր
Կատեգորիա:2015 ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Ռուսական ֆիլմեր
Կատեգորիա:Սերգեյ Դովլաթովի ֆիլմեր
Աննա Կորակակի

**Աննա Կորակակի** (հուն.՝ Άννα Κορακάκη, ապրիլի 8, 1996, Դրամա, Հունաստան), հույն հրաձիգ։

## Կենսագրություն
Աննա Կորակակին մասնակցել է 2016 թվականին Ռիո դե Ժանեյրոյում կայացած Օլիմպիական խաղերին։ Նա կանանց 10 մ հրաձգության մրցույթում ստացել է բրոնզե մեդալ։ Իսկ կանանց 25 մ հրաձգության մրցույթում արժանացել է ոսկե մեդալի։ Այս ոսկե մեդալի շնորհիվ նա դարձել է առաջին հույն կին մարզիկը ով նվաճել է ոսկե մեդալ՝ 1912 թվականից ի վեր :

Կորակակին սկսել է զբաղվել հրաձգությամբ 2009 թվականից։ Միացել է Հունաստանի ազգային հավաքականին 2010 թվականին։

Աննան սովորում է Սալոնիկում գտնվող Մակեդոնիայի Պետական Համալսարանում։

## Ծանոթագրություններ

Կատեգորիա:1996 ծնունդներ
Կատեգորիա:Ապրիլի 8 ծնունդներ
Կատեգորիա:Անձինք Սալոնիկից
Կատեգորիա:2016 թվականի Ամառային օլիմպիական խաղերի չեմպիոններ
Կատեգորիա:2016 թվականի Ամառային օլիմպիական խաղերի բրոնզե մեդալակիրներ
Դոնալդ Լամբերտ

**Դոնալդ Լամբերտ** (, ), ամերիկացի ջազ դաշնակահար, որը նվագում էր ստրայդ ոճով։  Կյանքի գրեթե մեծ մասը խաղացել է Նյու Ջերսիի ոչ հայտնի բարերում։ Չնայած դրան, նա դասվում է այնպիսի հայտնի երաժիշտների շարքին, ինչպես Քաունթ Բեյսին և Արտ Թեյթումը։

## Կենսագրություն
Առաջին դաշնամուրի դասերը Դոնալդին տվեց իր մայրը՝ Ալման, որը պրոֆեսիոնալ դաշնակահար և ուսուցիչ էր։ Սակայն նա հրաժարվում էր  նոտաներ կարդալ սովորել և հիմնականում, որպես ինքնուս, միշտ լսում էր Ջեյմս Ջոնսոնի դաշնամուրային հոլովակները։ Դաշնակահար Դոն Քոութսը վերհիշում է մի դեպք, որը տեղի է ունեցել 1950-ականների վերջին, այն Ժամանակ Լամբերտը մտել է ակումբ, որտեղ երիտասարդ երաժիշտները փորձում են նոր ստեղծագործություններ գրել։ Մի քանի անգամ լսելուց հետո նա նստեց երգեհոնի առջև և ճշգրիտ խաղացրեց ստեղծագործությունը։ Դա Ջոն Քոլտրեյնի Giant Steps-ն էր։ Նրա կարիերան սկսվեց 10 տարեկանից, որտեղ նա մշտապես աշխատել է մուլտիինստրումենտալիստ Փոլ Սեմինոլի հետ։ 1930-ականների սկզբում նա բնակություն է հաստատում Նյու Յորքում և աշխատում էր ակումբներում, սակայն կնոջ մահից հետո նա վերադարձել է Նյու Ջերսի և աշխատել փոքրիկ ակումբներում մինչև կյանքի վերջ։ Ժամանակ առ ժամանակ նա հայտնվում էր Նյու Յորքում և մյուս վարպետներին հրավիրում է դաշնամուրային մրցույթի։ Այնտեղ նա ստուգում էր իր հմտությունները մրցույթում Արթոմ Թեյթումի հետ և ինչպես ասում էր դաշնակահար Բիլ Թեյլորը, «կարող է մրցակցել Լամբերտի հետ բայց չի կարող գերազանցել»։ Նրա տեխնիկան, նրա եռանդը և սրամտություն պատկերված է 1940-1941 թվականների գրառումներում։

## Ծանոթագրություններ

Կատեգորիա:Ամերիկացի դաշնակահարներ
Կատեգորիա:Ամերիկացի երաժիշտներ
Կատեգորիա:Ամերիկացի ջազմեններ
A Rose for the Apocalypse

**A Rose for the Apocalypse**, Draconian խմբի հինգերորդ լայնաֆորմատ ալբոմը, որը թողարկվել է 2011 թվականին Napalm Records լեյբլով։ Ջութակի հատվածը՝ Olof Göthlin։ Շապիկը և տեսողական ձևավորումը՝ Seth Sito Anton։

## Ալբոմի մասին
A Rose for the Apocalypse-ը իրենից ներկայացնում է «հին» և «նոր» Draconian-ի խառնուրդը։ Ընդհանուր առմամբ ալբոմը ստացվել է ավելի մռայլ, քան նախկին ալբոմ Turning Season Within-ը;

Ալբոմում նկարագրվում են սարսափները և հակասությունները, որոնք ժողովուրդն է ստեղծել իրենց բնությունից բաժանվելու համակարգում։

## Երգացանկ

## Ձայնագրման մասնակիցները
* Անդերս Յակոբսսոն-վոկալ
* Լիսա Յուհանսսոն-վոկալ
* Յուհան Էրիկսոն-կիթառ
* Դանիել Արվիդսսոն-կիթառ
* Ֆրեդրիկ Յուհանսսոն-բաս-կիթառ
* Ջերրի Տորստենսսոն-հարվածային գործիքներ
* «A Rose for the Apocalypse» ա;բոմը discogs.com-ում հղումը

Կատեգորիա:2011 ալբոմներ
Եվգենի Բաշինջաղյան

**Եվգենի Արտեմի Բաշինջաղյան** (), հայ խորհրդային ինժեներ–մեխանիկ։ ԽՄԿԿ անդամ 1947 թվականից։

1950 թվականին ավարտել է Թբիլիսիի պոլիտեխնիկական ինստիտուտը։ Որպես գլխավոր ինժեներ աշխատել է Յարոսլավլի շարժիչների գործարանում (1956-1965), ավտոմոբիլային արդյունաբերության նախարարության ավտոմոբիլային շարժիչների արտադրության գլխավոր վարչությունում (1965-1966), Տոլյատի քաղաքի Վոլգայի ավտոգործարանում (1966-1972)։ 1972 թվականից ԽՍՀՄ ավտոմոբիլային արդյունաբերության նախարարի տեղակալն է։

Պարգևատրվել է Լենինի և Աշխատանքային կարմիր դրոշի շքանշաններով։

## Ծանոթագրություններ

Կատեգորիա:Հայ մեխանիկոսներ
Կատեգորիա:Հայ ճարտարագետներ
Ջուզեպպե Պարինի

**Ջուզեպպե Պարինի** (, ), իտալական լուսավորության դարաշրջանի երգիծաբան, նեոդասական գրող։

## Կենսագրություն
Պարինին (ի սկզբանե գրվել է Պարինո) ծնվել է Լոմբարդիայի մարզի Լեքո գավառի Բոզիզիո կոմունայում (հետագայում նրա պատվին կոմունան կոչվել է  Բոզիզիո Պարինի)։ Հայրը, ով մետաքսի մանրածախ վաճառական էր, որդուն ուղարկել է Միլան՝ գտնվելու հորաքրոջ խնամքի ներքո։ Այնտեղ սովորել է Arcimboldi ակադեմիայում, միաժամանակ կրկնօրինակել է ձեռագրեր։ 1741 թվականին հորաքույրը նրան ամսավճար է թողել, պայմանով, որ նա դառնա քահանա։ Պարինին ձեռնադրվել է, թեև նրա կրոնական դասընթացներն արդյունավետ չեն եղել, քանի որ ազատ ժամանակ նա աշխատել է փաստաբանի գրասենյակում և նրա համար անընդունելի են եղել դասավանդման հնաոճ մեթոդները։

[thumb|200px|Ջուզեպպե Պարինիի հուշարձանը Միլանի [Կորդուզիո հրապարակում  (ճարտարապետ՝ Լուկա Բելտրամի)]]
1752 թվականին «Ռիպանո Էուպիլինո» կեղծանվամբ Լուգանոյում հրատարակել է «Alcune Poesie» բանաստեղծությունների փոքրիկ ժողովածու, որի համար ընտրվել է Միլանի Accademia dei Trasformati, ինչպես նաև Հռոմի Accademia dell'Arcadia:  Նրա «Il giorno» («Օր», 1763) բանաստեղծությունը, որը հեգնական հրահանգ է ուղղված երիտասարդ ազնվականներին, հստակ առաջընթաց է եղել իտալական չափածոյի համար։ Պարինին միանգամից վայելել է ժողովրդականություն և երկու տարի անց նույն թեմայի շարունակությունը տպագրվել է Il Mezzogiorno («Կեսօր») խորագրի ներքո։

Միլանի ավստրիական լիազոր կոմս Կարլ Ջոզեֆ ֆոն Ֆիրմիանը, հետաքրքրված Պարինիի բանաստեղծական առաջընթացով, նրան նշանակել է *Milan Gazette*-ի խմբագիր, 1769 թվականին աշխատանքի է նշանակել Պալատական դպրոցում հատուկ ստեղծված գրականության ամբիոնում։

Միլանի ֆրանսիական օկուպացիայի ժամանակ Նապոլեոնը նրան նշանակել է դատավոր (Magistrate), սակայն գրեթե անմիջապես թոշակի է անցել՝ վերսկսելու իր գրական գործունեությունը և ավարտելու  Il Vespro և La Notte (հրապարակվել են նրա մահից հետո) ստեղծագործությունները։ Ի թիվս այլ բանաստեղծությունների՝ *Odi*-ին (1757 և 1795) բազմիցս վերահրատարակվել է։

## Մահ
Մահացել է Միլանում 1799 թվականին։

## Հիշատակ
Ջուզեպպե Պարինիի հուշարձանը գտնվում է Միլանի Կորդուզիո հրապարակում (ճարտարապետ՝ Լուկա Բելտրամի)։

## Հրատարակություններ
*Giuseppe Parini (trans. Herbert Morris Bower). *The Day Morning, Midday, Evening, Night : a Poem*. Westport, Conn: Hyperion Press, 1978. ISBN 0-88355-592-1

## Ծանոթագրություններ

Կատեգորիա:Իտալացի գրողներ
Կատեգորիա:Իտալացի երգիծաբաններ
Կատեգորիա:Իտալացի բանաստեղծներ
Կատեգորիա:Բանաստեղծներ այբբենական կարգով